Viiratsi 15. aprill 2025 nr 155

**Karula tee 2// Tallinna tn 88 detailplaneeringu vastuvõtmine**

Arhitekt Sulev Ilves (volitatud arhitekt tase 7, kutsetunnistus 144847) koostas Viljandi Vallavalitsuse 20.09.2022 korraldusega nr 677 „Karula tee 2//Tallinna tn 88 detailplaneeringu algatamine“ Peetrimõisa külas katastriüksusel 71501:002:1340 (Karula tee 2//Tallinna tn 88) algatatud detailplaneeringu (KovID DP329) ja esitas selle vastuvõtmise otsuse tegemiseks Viljandi Vallavalitsusele (reg 31.03.2025 nr 7‑2/142-21).



Detailplaneeringu eesmärgiks on olemasoleva ärimaa krundi ehitusõiguse suurendamine. Taotleja soovib laiendada olemasoleva ärihoone müügisalongi. Detailplaneeringuala suurus on ligikaudu 6100 m2. Detailplaneering ei ole üldplaneeringut muutev ega näe ette olulise keskkonnamõju teket. Detailplaneeringuala katastriüksuse maa sihtotstarve on ärimaa 100%.

Detailplaneeringu täpsem lahendus on toodud detailplaneeringu seletuskirjas, põhijoonisel, tugiplaanil ja asukohaplaanil, mis on lisatud käesolevale korraldusele.

Detailplaneering saadeti Päästeametile, Transpordiametile, Kaitseministeeriumile (reg 22.11.2024 nr 7-2/142-9) ja kaasatavatele isikutele (reg 26.11.2024 nr 7-2/142-10) kooskõlastamiseks ning arvamuse avaldamiseks. Detailplaneeringu kooskõlastas Päästeamet (reg 01.04.2025 nr 7‑2/142‑22) ja Transpordiamet (reg 13.03.25 nr 7-2/142-20) tingimustega, millega on arvestatud ning Riigi Kaitseinvesteeringute Keskus (reg 16.12.24 nr 7‑2/142-11).

Üks kaasatud isik avaldas arvamust, et ei ole kõnealuse detailplaneeringuga nõus, kuid ei esitanud oma arvamuse osas selgitusi. Ülejäänud kaasatud isikud arvamust ei avaldanud.

Vastavalt planeerimisseaduse § 133 lg-le 2 kui kooskõlastaja või arvamuse andja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks või eeldatakse, et arvamuse andja ei soovi selle kohta arvamust avaldada.

Detailplaneeringu vastuvõtmine on haldusmenetluse toiming. Haldusmenetluse seaduse § 72 lg 2 sätestab, et haldusmenetluse toiming vaidlustatakse koos haldusaktiga (sisulise otsusega).

Tulenevalt eeltoodust ja võttes aluseks planeerimisseaduse § 134, § 135 lg 1 p 1, § 135 lg 5, § 135 lg 7, Viljandi Vallavolikogu 28.02.2022 määruse nr 13 „Planeerimisseaduses sätestatud küsimuste lahendamise volitamine“ § 1 lg 1:

1. Vastu võtta Peetrimõisa külas Karula tee 2//Tallinna tn 88 detailplaneering (KovID DP329, lisatud korraldusele) ja korraldada avalik väljapanek.
2. Viljandi Vallavalitsuse planeeringute- ja GIS-spetsialistil korraldada korralduse punktis 1 nimetatud detailplaneeringu avalik väljapanek ning avaldada teade detailplaneeringu vastuvõtmisest ja avalikust väljapanekust ajalehes Sakala ja Viljandi valla veebilehel [www.viljandivald.ee](https://www.viljandivald.ee/detailplaneeringud/-/asset_publisher/18sGZvkh7Yj1/content/dp329-karula-tee-2-tallinna-tn-88-peetrimoisa-kula?redirect=https%3A%2F%2Fwww.viljandivald.ee%2Fdetailplaneeringud%3Fp_p_id%3D101_INSTANCE_18sGZvkh7Yj1%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1).
3. Detailplaneeringuga saab tutvuda Viljandi valla ametiasutuses (vallamajas) ja elektrooniliselt Viljandi valla veebilehel [www.viljandivald.ee](https://www.viljandivald.ee/detailplaneeringud/-/asset_publisher/18sGZvkh7Yj1/content/dp329-karula-tee-2-tallinna-tn-88-peetrimoisa-kula?redirect=https%3A%2F%2Fwww.viljandivald.ee%2Fdetailplaneeringud%3Fp_p_id%3D101_INSTANCE_18sGZvkh7Yj1%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_count%3D1).
4. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Gerly Sankovski

jurist vallasekretäri ülesannetes